b'\n_START_ARTICLE_\nPurpurprydvikler\n_START_SECTION_\nUtseende\n_START_PARAGRAPH_\nEn middelsstor (vingespenn 15-19 millimeter) vikler. N\xc3\xa5r den er nyklekt, har vingene et p\xc3\xa5fallende rosa eller purpuraktig fargeskj\xc3\xa6r, men dette blekner fort til gulbrunt. Forvingen har et litt utydelig, brunlig nettm\xc3\xb8nster. Bakvingen er gr\xc3\xa5brun.\n_START_SECTION_\nLevevis\n_START_PARAGRAPH_\nLarvene utvikler seg p\xc3\xa5 r\xc3\xb8ttene av dyller (Sonchus spp.) og l\xc3\xb8vetann (Taraxacum spp.). De voksne sommerfuglene finnes p\xc3\xa5 skrotemark, veikanter og andre lys\xc3\xa5pne steder og flyr i juni-juli.\n_START_SECTION_\nUtbredelse\n_START_PARAGRAPH_\nDen er utbredt i Europa, unntatt lengst i s\xc3\xb8r og nord, og i det nordlige Asia._NEWLINE_I Norge er den bare kjent fra Aust-Agder, det eneste kjente norske funnet er fra Arendal i 1970. Arten blir vurdert som Regionalt utd\xc3\xb8dd (RE) i den norske r\xc3\xb8dlisten fra 2010, siden den ikke er blitt gjenfunnet p\xc3\xa5 40 \xc3\xa5r til tross for at det har blitt samlet mye i omr\xc3\xa5det.'